google/wiki40b huggingface dataset:
Umami

Umami (jap. 旨み、旨味、うまみ) – vienas iš penkių pagrindinių skonių. Kinų virtuvėje šis skonis vadinamas xiānwei (鮮味).
Pavadinimas kilęs iš japoniško žodžio, kuris į lietuvių kalbą neišverčiamas, kadangi lietuvių, kaip ir kitose europiečių kalbose, nėra pakankamai tikslaus atitikmens. Europiečių virtuvėje nėra medžiagų, kurios turėtų aiškų umami skonį. Todėl anksčiau buvo aptikti tik keturi pagrindiniai skoniai – rūgštus, kartus, saldus, sūrus – ir jų receptoriai. Tuo tarpu Tolimųjų Rytų (kinų, japonų) virtuvėje nuo seno naudojami patiekalai, turintys umami skonį. Japonų mokslininkas Kikunae Ikeda 1908 metais aprašė umaminį skonį ir nustatė, kad šį skonį suteikia glutamo rūgštis (E620) ir jos druskos (pvz., natrio glutamatas). Šių junginių daug turi kai kurie sūriai, mėsos, sojų padažai, grybai ir kiti baltymingi produktai.

Umami ir verslas

Japonų tyrinėtojas užpatentavo glutamo rūgštį ir glutamatą kaip umaminio skonio prieskonius ir nuo 1909 m. per kompaniją Ajinomoto ėmė jais prekiauti Japonijoje. Japoniškas žodis Aji no Moto verčiams kaip skonio esmė yra prekės ženklas. Dabar Ajinomoto kompanija pasaulyje parduoda 33 % maistinio natrio glutamato.
Natrio glutamatas kaip gardžio stipriklis šiais laikais dedamas į sriubų pusgaminius ir panašius patiekalus ne tik Japonijoje. Ši medžiaga gerina patiekalo skonį, jis tampa sodresnis (tai umaminio skonio įtaka).

Umami tyrimai

Umaminis skonis nuo seno žinomas Rytų kultūrose, tuo tarpu Vakarų Europos ir JAV kultūrose jis ėmė garsėti tik Majamio universiteto (JAV, Florida) mokslininkams atradus umaminio skonio molekulinius receptorius, kurie pasirodė esantys modifikuoti mGluR4 receptoriai. Atrastieji umaminio skonio receptoriai buvo pavadinti skonio mGluR4.

Glutamatai ir sveikata

Kai kurie žmonės dėl genetinių sutrikimų nesugeba įsisavinti didelių glutamatų kiekių, todėl, suvalgius daugiau maisto su glutamatais, jiems pasireiškia vadinamasis kinų restorano sindromas. Sindromo požymiai: krūtinės skausmas, veido raudonis, pakilusi temperatūra. Gydoma normalizuojant mitybą. Didelė glutamatų dozė – daugiau kaip 1 g per parą. 3 g dozė gali būti labai pavojinga sveikatai. Sindromą gali sukelti sultiniai iš kubelių, vadinamasis greitas maistas, kai kurie prieskonių mišiniai ir padažai.
Naujoji mokykla

Naujoji mokykla – tęstinis leidinys, pedagoginių straipsnių rinkinys, leistas 1928–1940 m. Kaune.

Istorija

Spausdino rašinius mokyklos gyvenimo, įvairių dalykų dėstymo metodikos, gamtosaugos bei kraštotyros klausimais. Tiražas 1500 egz. (1940 m.). Išleisti 3 tomai: 1928 m. – 371 p., 1929 m. – 152 p., 1940 m. – 229 p.
Redagavo Vincas Ruzgas.
Karadenizo technikos universitetas

Istorija

1955 gegužės 20 d. Trabzono deputatų prašymu, įkurtas universitetas.
1963 m. gruodžio 2 d. Atatiurko vardo pradinės mokyklos patalpose universitetas pradėjo savo veiklą.
1966 m. universitetas persikėlė į dabartini universiteto miestelį.
1973 m. pradėjo veikto medicinos fakultetas.
Šiandien Karadenizo technikos universitetas savo fakultetus ir mokyklas turi visoje Trabzono provincijoje nuo Trabzono iki Giumiušhanės ir nuo Ordu iki Artvino. Universitete yra: 22 fakultetai, 1 konservatorija, 3 aukštosios mokyklos, 13 aukštosios profesinės mokyklos, 3 institutai ir 16 tyrimų centrai. Čia dirba – 1781 dėstytojų ir mokosi apie 42 000 studentų iš 81 Turkijos provincijos ir įvairių užsienio šalių. Universitetas yra vienas iš pavyzdinių mokymo įstaigų Turkijoje.

Vakfikebiro miestelis

Vakfikebiro profesinė mokykla

Mačkos miestelis

Mačkos profesinė mokykla
Stanislovas Gediminas Ilgūnas

Biografija

1942–1946 m. mokėsi Surgučių pradžios, 1946–1950 m. Sasnavos septynmetėje, 1950–1952 m. Marijampolės vidurinėje mokykloje. Nuo 1951 m. rezistencijos dalyvis, suimtas kartu su tėvu už antisovietinės literatūros saugojimą, platinimą, pagalbą partizanams. Dėl nepilnametystės iš kalėjimo paleistas. Suorganizavo pogrindinę antisovietinę jaunimo grupę, užmezgė ryšius su partizanais. Už tai nuteistas 25 m. kalėjimo. 1953–1957 m. kalėjo sovietiniuose lageriuose, vėliau paleistas.
Nuo 1957 m. Kapsuko cukraus fabriko sąskaitininkas. Nuo 1959 m. įsitraukė į kraštotyrinį judėjimą, surengė ir vadovavo daugeliui ekspedicijų, kuriose rinko medžiagą apie lietuvių istorijos ir kultūros pėdsakus, įžymius Lietuvos žmones. Platino antisovietinę spaudą, dėl to buvo nuolat persekiojamas KGB. 1960–1967 m. neakivaizdiniu būdu mokėsi Kauno ekonomikos technikume. Nuo 1962 m. Kapsuko maisto pramonės automatų gamyklos inžinierius.
1966–1994 m. gyveno Jonavoje. Nuo 1966 m. Jonavos statybos valdybos inžinierius. 1967–1976 m. studijavo Vilniaus universiteto Istorijos ir filologijos fakultete, įgijo žurnalistikos specialybę. 1968–1990 m. Jonavos statybos tresto skyriaus viršininkas. 1988 m. Sąjūdžio Seimo narys, Jonavos sąjūdžio tarybos pirmininkas.
1990–1992 m. Lietuvos Respublikos Aukščiausiosios Tarybos deputatas, signataras, Švietimo, mokslo ir kultūros komisijos pirmininkas.  1993–1997 m. Lietuvos archyvų generalinės direkcijos, Lietuvos archyvų departamento direktorius. 1993–1996 m. Lietuvos radijo ir televizijos valdybos, 2008–2010 m. tarybos pirmininkas. 1997–1998 m. prezidento Algirdo Brazausko patarėjas. 1998–2010 m. Lietuvos tūkstantmečio minėjimo direkcijos prie LR Prezidento kanceliarijos direktorius. 
Nuo 1990 m. Lietuvos socialdemokratų partijos Vilniaus skyriaus narys (nuo 2001 m. LSDP tarybos narys). LSDP garbės narys. 1991 m. Lietuvos keliautojų sąjungos prezidentas. Algirdo Brazausko fondo steigėjas.
Nuo 1960 m. bendradarbiavo spaudoje. Parašė 16 autorinių knygų, yra apie 20 knygų bendraautoris, paskelbė apie 500 straipsnių Lietuvos ir užsienio spaudoje Lietuvos kultūros ir mokslo istorijos klausimais.  Palaidotas Antakalnio kapinėse.
Šėrikai

Istorija

Sovietmečiu kurį laikas kaimas buvo Šilalės apylinkės centras.
Tauta

Primordializmas ir konstruktyvizmas

Sociologijoje galime išskirti dvi pagrindines teorijų grupes, pagal tai kaip yra vertinamas tautos susikūrimo klausimas. Primordialistų teigimu tautą vienija jos istorinė praeitis ir šimtametės tradicijos, perduodamos iš kartos į kartą. Pagal tokį „kultūrinį“ apibrėžimą du žmonės priklauso tai pačiai tautai, jei ir tik jei abu turi bendrą kultūrą, o kultūra čia reiškia idėjų, ženklų ir asociacijų sistemą bei elgesio ir bendravimo būdus.
Pagal konstruktyvistinę versiją tautos yra socialiniai dariniai priklausantys nuo pačių žmonių, todėl tautos yra „kuriamos“. Pagal tokį „voliuntaristinį“ apibrėžimą du žmonės priklauso vienai tautai, jei ir tik jei jie abu pripažįsta, kad jie priklauso tai pačiai tautai. Tam tikra kategorija žmonių tampa tauta tik tuomet, kai tos kategorijos nariai tvirtai pripažįsta savitarpio teises ir įsipareigojimus bei priklausymą tai pačiai tautai. Tik tarpusavio pripažinimas sukuria tautą, o ne kokie nors kiti bendri bruožai, kokie jie bebūtų, kurie išskiria šią kategoriją iš kitų žmonių.

Komunistinis tautos apibrėžimas

XIX a. pb. – XX a. pr. Rusijos revoliucionieriai nagrinėjo ir tautinį klausimą. Sunkiausia buvo suformuluoti apibrėžimus kas yra tauta, nes jau tuo metu jie nebuvo pilnai aiškūs. Josifas Stalinas tautos apibrėžimą formulavo taip: "tauta yra istoriškai susiformavusi, stabili žmonių bendrija, besiremianti bendra kalba, teritorija, ekonominiu gyvenimu, ir psichologine sandara pasireiškiančia bendra kultūra". Tik tada, kai yra visos šios charakteristikos, Stalino teigimu, galime kalbėti apie tautos egzistavimą. Šis tautos apibrėžimas, besiremiantis objektyviais faktoriais, tebėra populiarus buvusios TSRS šalyse, ypač apibrėžiant, kas gali būti laikoma kaip atskira „tautybė“, o kas – ne.
Martynas Mikalojus Radvila

Biografija

Kunigaikštis, kilęs iš Radvilų giminės Olykos- Nesvyžiaus linijos Klecko šakos, tėvas Jonas Mikalojus Radvila, motina Henrika Darata Pšebendovskytė.

Šeima

Žmonos Aleksandra Belchacka ir Marija Trembicka. Sūnūs Juozapas Mikalojus Radvila, Antanas Mikalojus Radvila, Mykolas Jeronimas Radvila, Dominykas Radvila, Jokūbas Radvila.
Duktė Antanina Radvilaitė (1730–1764 m.) ištekėjo už Juozapo Masalskio.
Sūnus Dominykas Radvila (1747–1803 m.), nors ir buvo protiškai atsilikęs, vedė Marijoną iš Čechinskių ir turėjo dvi dukteris. Marija (1791–1875 m.) ištekėjo už Aleksandro Bninskio. Ona Elžbieta (1792–1879 m.) ištekėjo už Atanazo Račinskio. Sūnus Aloyzas Aleksandras (1793–1801), mirė mažas.
Sūnus Jokūbas Radvila (1748–1808 m.), nors ir gavo raikytojo titulą, bet sirgo psichine liga ir visą gyvenimą buvo globojamas šeimos.

Dvarai

Paveldėjo motinos kraičio dvarą Ostrave, iš tėvo jam atiteko Nieboruvas ir Pšigodzicė.

Asmenybė

Gavo gerą išsilavinimą, jį domino medicina, fizika, alchemija, savo laboratorijoje ieškojo filosofinio akmens, išmokęs hebrajų kalbos studijavo Talmudą, netgi aiškino jį žydams. Tačiau vaikystėje persirgta, matyt, iš tėvo paveldėta psichinė liga vis progresavo.
Savo antrąją žmoną su vaikais uždaręs į kalėjimą, savo dvare įsteigė haremą, į kurį jėga atimdavo savo pavaldinių dukras arba nusipirkdavo jų iš kitų dvarininkų. Vaivada Mykolas Kazimieras Radvila Žuvelė 1748 m. netgi buvo jį suėmęs už bajorų užpuldinėjimą viešuose keliuose ir kaimynų sodybų padegimus. Tačiau kiti Nesvyžiaus Radvilos apsiėmė jį globoti, kad jo žmoną ir vaikus apsaugotų nuo turto arešto. Jį globojo Jeronimas Florijonas Radvila, vėliau sūnus Mykolas Jeronimas.
Nepaisant to, karalius Augustas III jam suteikė Lietuvos Didžiosios Kunigaikštystės raikytojo titulą.
Ličas

Ličas (angl. lich arba liche, iš vok. Leiche 'lavonas') – fentezi kūriniuose magas nekromantas, tapęs nemirėliu (skirtingose versijose arba po mirties, arba vietoje mirties).
Ličai jokioje mitologijoje neegzistuoja, tai yra komercijos sukurta būtybė fantastiniams vaidmenų žaidimams (pvz., World of Warcraft, Warcraft III).
Legionovas

Istorija

Miestas ėmė kurtis nutiesus geležinkelį į Rytų Prūsiją ir 1877 m. Naujosios Jablonos (Jabłonna Nowa) kaime pastačius geležinkelio stotį. Gretimoje Jablonoje rūmus (dab. Lenkijos Mokslų akademijos kongresų rūmai) buvo pasistatęs Stanislovo Poniatovskio brolis vyskupas Michailas Poniatovskis. 1892 m. čia įsikūrė carinės Rusijos kariuomenės garnizonas, buvo statomos kareivinės. 1912 m. suteiktos miesto teisės. 1919 m. Naujoji Jablona pervadinta Legionovu, pagerbiant caro kareivinėse įsikūrusius lenkų legionus. 1920 rugpjūčio mėn. generolo Liucijaus Želigovskio pajėgos čia suvaidino lemiamą vaidmenį mūšiuose su Raudonąja armija dėl Varšuvos.
Po 1925 m. Legionovas tapo populiaria varšuviečių poilsio vieta. Per II Pasaulinio karą Legionove veikė karo belaisvių lageris Stalag 368 ir žydų getas. Miestas buvo Varšuvos sukilimo dalimi.
Audrey Tautou

Jaunystės dienos

Audrey Tautou gimė Bomonte, o augo centrinėje Prancūzijoje esančioje komunoje Montlukone. Jos tėvas yra stomatologas, o mama – mokytoja. Tėvai nebuvo laimingi dėl A.Tautou pasirinkimo tapti aktore. Dar vaikystėje A. Tautou pradėjo domėtis komedija ir pradėjo lankyti vaidybos pamokas Cours Florent dramos mokykloje. Ši mokykla yra laikoma prestižine – joje pirmuosius vaidybos žingsnius žengė tokie prancūzų aktoriai kaip Muriel Robin, Daniel Auteuil ir Guillaume Canet. Paauglystėje būsima kino aktorė žavėjosi teatru ir vaidindavo mokyklos spektakliuose.

Karjera

1998 m. A. Tautou sudalyvavo Canal+ organizuojamame „Jaunojo debiuto“ (Jeunes Premiers) konkurse ir laimėjo geriausios jaunos aktorės apdovanojimą devintajame „Béziers“ festivalyje. Ten ją pastebėjo režisierė Tonie Marshall, kuri davė aktorei vaidmenį filme „„Veneros“ grožio institutas“ (Vénus beauté (institut); 1999 m.). 2000 m. A. Tautou laimėjo „Suzanne Bianchetti“ prizą, skiriamą perspektyviausiam Prancūzijos aktoriui.
Po „„Veneros“ grožio instituto“ pasirodymo A. Tautou vardas nuskambėjo Prancūzijoje. 2001 m., kai suvaidino romantinėje komedijoje „Amelija iš Monmartro“ (Le Fabuleux Destin d’Amélie Poulain), ji tapo žinoma ir pasauliniu mastu. Šiame filme A. Tautou vaidino kuklią padavėją, kuriančią mažus stebuklus aplinkiniams, bet nesugebančią susitvarkyti savo pačios gyvenimo. „Ameliją iš Monmartro“ Prancūzijoje pamatė 6 milijonai žmonių, juosta uždirbo negirdėtus 40 milijonų dolerių.
2004 m. A. Tautou tapo JAV Kino ir meno akademijos (Academy of Motion Picture Arts and Sciences (AMPAS)) nare.
2005 m. aktorė nusifilmavo pirmajame savo Holivudo filme „Da Vinčio kodas“ (The Da Vinci Code). Tai buvo Dan Brown bestselerio tokiu pačiu pavadinimu ekranizacija. Ją režisavo Ron Howard. Filmas pasirodė 2006 m. Tuo pat metu A. Tautou filmavosi ir prancūzų režisieriaus Pierre Salvadori juostoje „Man per brangu“ (Hors de prix), kurios premjera įvyko 2006 m. gruodį. Po šių dviejų filmų pasirodymo aktorė nusprendė toliau tęsti karjerą Prancūzijoje, o ne Holivude. Kaip ji sakė „The Strait Times“ žurnalistui: „Vis dėlto aš esu prancūzų aktorė. Nesakau, kad daugiau niekada nesifilmuosiu juostoje anglų kalba, bet mano namai, mano bendruomenė, visos mano karjeros šaknys yra Prancūzijoje. Niekada nepersikelčiau gyventi į Los Andželą.“
2007 m. A. Tautou suvaidino Claude Berri filme „Tiesiog kartu“ (Ensemble, c’est tout), sukurtame pagal prancūzų rašytojos Anna Gavalda romaną.
Taip pat A. Tautou suvaidino biografinėje dramoje „Coco avant Chanel“, kuri 2009 m. balandį buvo pristatyta Prancūzijoje. Jame aktorė vaidino žymiąją prancūzų dizainerę Coco Chanel. Filmo režisierius – Anne Fontaine. Tautou buvo paskirta šio filmo spaudos atstove – Chanel No. 5 modeliu, pakeisdama Nicole Kidman. Ji taip pat pozavo tokiems žurnalams kaip „Vogue“, „Elle“, „Harpers Bazaar“ ir „Marie Claire“ bei tapo „L'Oreal“ ir „Montblanc“ reklaminiu veidu.
Galijos pretorinė prefektūra

Raida

Prefektūra buvo įkurta 337 m., po Konstantino mirties, kuomet trys jo sūnūs pasidalino imperiją į tris prefektūras. Galijos prefektūra atiteko jo sūnui Konstantinui II, ir jos teritorija beveik sutapo su 260–274 m. egzistavusia Galijos imperija. 395 m. padalinus Romos Imperiją į dvi dalis, prefektūra priskirta Vakarų Romos imperijai.
Galijos prefektūros teritorija beveik nekito iki pat IV a. Jos sostine buvo Galijos diecezijos administracinis centras Augusta Treverorum. Tačiau nuo IV a. germanų gentims skverbiantis į imperiją, atskirų diecezijų ir prefektūros teritorijos mažėjo. Apie 395 ar 407 m. netekus sostinės, ji buvo perkelta į pietus, į Arelato miestą.
V a. viduryje didžiuma prefektūros jau buvo nebekontroliuojama iš imperijos, o 477 m. Vestgotai užėmė antrąją prefektūros sostinę, ir ji oficialiai panaikinta. Nepaisant to, prefektūros teritorijoje susiformavo keletas eksklavų, geografiškai atskirtų nuo imperijos, tačiau oficialiai pavaldžių Romai: Suasono domenas Galijoje ir Maurų karalystės Afrikoje.
Kuomet ostgotų karalius Teodorikas Didysis užvaldė Vakarų Romos imperijos teritorijas ir susigrąžino dalį buvusių teritorijų Galijoje, jis atkūrė senąją Romos administraciją. Todėl 510 m. Galijos prefektūra buvo atkurta. Ji apėmė tik pajūrio sritis su buvusia sostine Arelatu ir egzistavo iki 536 m., kuomet prefektūra galutinai nukariauta Frankų valstybės.
Ivoniškių piliakalnis

Aplinkiniai piliakalniai

Bradesių piliakalnis 5 kmDirdų piliakalnis 9 kmManiuliškių piliakalnis 5 km
Sviliškių piliakalnis 3 kmVelikuškių II piliakalnis 4 kmSuvieko piliakalnis 11 kmPakačinių piliakalnis 3 kmŠišponiškių piliakalnis 6 kmPetraučiznos piliakalnis 6 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Porsche 991

Porsche 991 modelių gama

Pirmasis buvo pristatytas 911 Carrera modelis. Jis turi 3,4 l variklį su tiesioginio kuro įpurškimu. Jis išvysto 350 AG ir pasiekia maksimalų 289 km/val greitį.
Tais pačiais 2011 m. pristaytas 911 Carrera S modelis turi galingesnį 3,8 l variklį.
2012 m. pasirodė galingesnis 911 GT3 modelis. Jis išvysto 475 AG galią, pasiekia 315 km/val greitį.
Tais pačiais metais pasirodė ir 911 Cabriolet modelis su nuleidžiamu stogu.
2014 m. sausį buvo pristatytas 911 Targa modelis su visiškai nauja stogo technologija.
Naujausi 991 modeliai yra 911 Turbo ir Turbo S. Turbo turi 3,8 l 513 AG variklius, o Turbo S – 552 AG. Šie modeliai iki 100 km/val įsibėgėja per 2,6 s. Turbo S modelis pasiekia maksimalų 318 km/val greitį ir yra greičiausias 991 modelių serijoje.
Kaspino riteriai

Kaspino riteriai (isp. Orden de la Banda) - Kastilijos karalystės karinis ordinas, kurie apie 1330 m. įsteigė Alfonsas XI. Ordinas pavadintas pagal kaspiną (isp. banda 'kaspinas') - auksinį, vėliau - raudoną kaspiną, kurį riteriai turėjo nešioti per dešinį petį ir po kaire ranka.
Ordino didysis magistras buvo Kastilijos karalius.
Buvimu ordine karalius apdovanodavo pasižymėjusius riterius ir karaliaus ginklanešius. Ordino pradžia siekia dar 1324 m. Ordinui priklausyti galėjo tik kilmingieji. Vyriausieji grandų sūnūs ordinai nariais tapti negalėjo. Ordino nariais tapti galėjo tik tie, kurie mažiausiai dešimt metų buvo ištarnavę kariuomenėje ar karaliaus dvare.

Ordino riterių pareiga buvo kariauti už katalikybę prieš kitatikius.
Manoma, kad ordinas nustojo egzistuoti apie 1474 m.
Ekskursija

Ekskursija (lot. excursio 'pasivaikščiojimas, pasivažinėjimas', iš lot. excurrere 'išbėgti', excursus 'išvykęs, nukrypęs') – kolektyvinė išvyka pažintiniais tikslais kaip pramoga, poilsio forma arba mokymo (mokymosi) forma. Ekskursijų metu lankomasi muziejuose, įstaigose, įmonėse, žymiose ar kuo nors ypatingose vietose (mūšių vietose ir kt.), renginiuose (sporto varžybose, parodose ir kt.). Ekskursijos būna atskiri renginiai arba didesnio veiklos komplekso dalis (turistinė ekskursija gali būti kruizo dalis, mokomoji ekskursija - mokykloje ar universitete dėstomo kurso dalis). 
Paprastai eksursijas veda tam pasiruošęs asmuo - ekskursijų vadovas ar gidas arba mokytojas ar dėstytojas (mokomąsias ekskursijas). Gidas ar kitoks vadovas parodo dėmesio vertus objektus ar vietas, papasakoja apie svarbius ar įdomius, faktus, susijusius su ekskursijoje matomais objektais, atsako į klausimus.
Marian Zyndram-Kościałkowski

Biografija

Gimė 1892 m. kovo 16 d. Pandėlyje kilmingų dvarininkų Karolio Zindramo-Koscialkovskio ir Marijos Budrevičiūtės šeimoje. Vaikystė prabėgo Pandėlyje, mokytis į Sankt Peterburgą buvo išsiųstas sulaukęs 11 metų. Peterburge Marianas baigė ne tik vidurinę mokyklą, bet dar porą metų studijavo medicinos mokslus, pasirinkęs psichoneurologinį institutą. Vėliau mokslus tęsė Rygos politechnikos institute, Varšuvos žemės ūkio ir miškininkystės institute.
Jau studijų metais Marianas susidomėjo politika. Ypač jam buvo priimtinos idėjos, skatinančios nepriklausomos Lenkijos atkūrimą. Jau 1911 m. jis dalyvavo kuriant organizaciją, kurios tikslas buvo iš Rusijos imperijos jungo išvaduoti vakarines jos gubernijas. Pirmojo pasaulinio karo metais jaunuolis nutarė įstoti į Lenkijos legionus, tačiau buvo nukreiptas į Lenkų karinę organizaciją – POW. 1915 m. M. Zyndram-Koscialkovskis jau vadovavo šios organizacijos mobiliam diversiniam skyriui, pasirašinėdamas Jurgio Orvido slapyvardžiu. Tada jo ryšiai tapo labai artimi su Juzefu Pilsudskiu. Sūnaus Vitoldo, kurio susilaukė vedęs dailininkę Aną Krysinską, krikšto tėvu tapo ne kas kitas, o J. Pilsudskis.
Baigiantis Pirmajam pasauliniam karui, M. Zyndram-Koscialkovskis tarnavo Lenkijos armijos generalinio štabo žvalgybos biure ir ypač daug dėmesio skyrė Lietuvai bei Vilniaus kraštui. Jis nebuvo Lietuvos savarankiškumo šalininkų gretose ir Lietuvos ateitį matė tik sąjungoje su Lenkija. Tada M. Zyndram-Koscialkovskis labai aktyviai rėmė lenkus. Užėmę Seinus ir pradėję represijas prieš lietuvius ir lietuviškas organizacijas, lenkai ir toliau nenurimo – M. Zyndram-Koscialkovskis lenkus aktyviai ragino pulti Vilnių. 1920 m. rugsėjį dalyvavo Želigovskio sukilime. Užėmus Vilnių ir įkūrus Vidurinės Lietuvos kariuomenę tapo štabo vadu.
1918 m. gruodžio 12 d. jam buvo suteiktas vyresniojo leitenanto laipsnis, 1919 m. gruodžio 1 d. kapitono, 1919 m. birželio 1 d. majoro ir 1931 m. gruodžio 14 d. papulkininkio.
1922 m. iš Vilniaus krašto apygardos išrinktas į Lenkijos Seimą. Nuo 1930 m. liepos 10 d. iki 1934 m. vasario buvo Balstogės vaivadijos vaivada. Nuo 1934 m. kovo 2 d. iki 1934 m. birželio 28 d. buvo Varšuvos prezidentu. Nuo 1934 m. kovo 2 d. iki 1935 m. spalio 12 d. vadovavo Lenkijos Vidaus reikalų ministerijai. Nuo 1935 m. spalio 13 d. iki 1936 m. gegužės 15 d. buvo Lenkijos Ministru Pirmininku. Nuo 1936 m. gegužės 16 d. iki 1939 m. rugsėjo 20 d. darbo ir socialinės rūpybos ministras. Prasidėjus Antrajam pasauliniam karui, emigravo į užsienį ir 1946 m. balandžio 12 d. mirė Jungtinėje Karalystėje Vokingo mieste.
Falkirk FC

Istorija

Klubas įkurtas 1876 m.
Zita Loseva

Biografija

1992 m. baigė Vilniaus universitetą, finansininkė-ekonomistė.
Šiaulių AVMI mokestinių prievolių departamento Mokesčių mokėtojų skyriaus Kelmės poskyrio vedėja.
Lietuvos socialdemokratų partijos Kelmės rajono skyriaus narė. Nuo 2011 m. Kelmės rajono savivaldybės tarybos narė. 2011-2015 m. kadencijos metu buvo Kelmės rajono savivaldybės tarybos biudžeto ir investicijų komiteto narė.  2015 m. savivaldybių tarybų rinkimuose išrinkta dar kartą būti Kelmės savivaldybės tarybos nare .
Friedrich August von Hayek

Friedrich August von Hayek (1899 m. gegužės 8 d. Viena – 1992 m. kovo 23 d. Freiburgas) – austrų kilmės britų ekonomistas. Kartu su Ludwig von Mises buvo svarbiausias austrų mokyklos atstovas ir laisvosios rinkos gynėjas.
Friedrich August von Hayek už savo veikalus ekonomikos srityje gavo Nobelio premiją.
F. von Hayek taip pat laikomas vienu svarbiausių XX a. liberalizmo mąstytojų.
Ex nunc

Ex nunc lotyniška frazė pažodžiui reiškianti „nuo to momento“.
Ypač naudojamas terminas teisės srityje, šio termino priešinga alternatyva yra ex tunc, nurodo, kad tam tikras veiksmas arba nuosprendis galioja nuo to momento, priešingas retroaktyvumo principui.
Pavyzdžiui, jei įstatymas anuliuoja ankstenįjį įstatymą, ir jei veikia ex nunc, tai jis įsigalioja nuo to momento, nuo tos datos, ir pakeitimai turi galios anstesniam įstatymui tiktai po jo įsigaliojimo.
Variacija (matematika)

Pavyzdys

Funkcija
F(x)=\int\limits_{a}^{b} f(t,x,x')dx
jos variacija
\delta F(x)=\frac{d}{d\alpha}\int\limits_{a}^{b}f\Big(t,x(t)+\alpha h(t), x'(t)+\alpha h'(t)\Big)dt\Bigg|_{\alpha =0}=\int\limits_{a}^{b}\Big[f_x'\Big(t,x(t),x'(t)\Big)h(t)+f_{x'}'\Big(t,x(t),x'(t)\Big)h'(t)\Big]dt
Imtynės

Imtynės – fizinis susirėmimas tarp dviejų neginkluotų žmonių, siekiant įgyti pranašumą prieš priešininką, sukaustyti jo judesius, priversti pasiduoti. Imtynėse nenaudojami smūgiai, o naudojami metimai, užlaužimai, skausmingi veiksmai, smaugimas. Konkrečiose imtynių rūšyse gali būti draudžiami tam tikri veiksmai (pvz., laisvosiose imtynėse draudžiamas smaugimas ir skausmingi veiksmai).
Imtynės priskiriamos kovos menams, kadangi jos nesunkiai pritaikomos kovinėms situacijoms priešininkui įveikti. Sportinėse imtynėse stengiamasi kiek įmanoma išvengti priešininko sužalojimo, tuo tarpu kovinėse atvirkščiai – siekiama kuo efektyviau sužaloti ar užmušti priešininką. Kovinėse imtynėse yra veiksmų grupės, kurios skirtos apsiginti nuo priešininkų, ginkluotų peiliais, pistoletais ir pan. ginklais, ir juos atakuoti.
Daugelis tautų turi savo nacionalines imtynių formas. Imtynės nuo pat pradžių įėjo į olimpines sporto šakas.
Jade Puget

Muzikinė karjera

Prieš tapdamas grupės nariu Jade grojo grupėse kaip „Loose Change“ bei „Redemption 87“. Pirmas jo albumas su grupe AFI buvo „Black Sails In The Sunset“. Pirma daina kurią jis parašė buvo „Malleus Maleficarum“.
Genovaitė Dindienė

Biografija

Mokėsi Zarasų vidurinėje mokykloje. 1957 m. baigė geografiją Vilniaus pedagoginiame institute.
Mokytojavo Užukaimyje, Kurtuvėnuose, Mažeikiuose, Šiaulių 1-oje vidurinėje mokykloje-internate. Nuo 1966 m. iki mirties – Šiaulių 8-oje vidurinėje mokykloje geografijos mokytoja.
Dalyvavo tarptautiniuose projektuose, vadovavo mokyklos turistams-orientacininkams. Įkūrė Salduvės mokyklos muziejų (1987 m.) ir jam vadovavo, ilgametė kraštotyros būrelio vadovė. Su moksleiviais rengė kraštotyros darbus, dalyvavo miesto ir respublikinėse parodose, apdovanota diplomais. Priklausė Lietuvos kraštotyros draugijai.